**Детска градина „Делфин”**

Бургас, 8000, к-с „Меден рудник“ ул.”Въстаническа” №42,

Тел 0879602498 e-mail: [delfin63.1963@abv.bg](mailto:delfin63.1963@abv.bg) сайт: <https://dgdelfinbs.com/>

УТВЪРЖДАВАМ:

Сребра Славкова

вр.и.д. Директор

**Вътрешни правила**

**за функциониране на ДГ “Дефин” -**

**гр. Бургас при епидемиологична обстановка**

изготвени въз основа обявената с Решение № 325 на МС от 14.05.2020 г., извънредна епидемична обстановка, Заповед № РД-01-272/20.05.2020 г. на МЗ и Заповед №1163/21.05.2020 г. на Кмета на Община Бургас

Опазването и защитата на здравето и безопасността на децата винаги са били от първостепенно значение в работата на детските градини. В ситуацията на COVID-19 всяка държава търси най-адекватните мерки за осигуряване на безопасна и здравословна среда, позволяваща постепенното възобновяване на процеса на педагогическо взаимодействие в детските градини, при спазване на строги противоепидемични мерки, което ще позволи и връщането на родителите на работа.

Целта на описаните тук мерки е да ограничи разпространението на инфекции COVID-19 в детската градина, като всички участници в предучилищното образование са подготвени за постепенното и контролирано възобновяване на дейността на детските градини. Разпространението на болестта може да бъде предотвратено в най-голяма степен от спазването на строги хигиенни мерки от персонала, родителите и децата.

Тук ще намерите информация за правилата, които се въвеждат в детска градина “Делфин”

**Хора с повишен риск в ДГ “Делфин” са както децата, така и персонала.**

Предпазни мерки:

* личната хигиена вкъщи - миене на ръце, дезинфектанти
* дистанция между персонала, родителите и други
* ползване на предпазни средства - маски, шлемове, очила и други

***Информация за основните предпазни мерки***

***и дейности в детска градина “Делфин” – гр.Бургас***

1. Детската градина се отваря за посещение от всички деца. Но трябва да сме наясно, че в настоящата ситуация единствената сигурна и безопасна среда, с гарантирана физическа дистанция е домашната. Затова е препоръчително децата, за които има възможност да се грижи възрастен да останат вкъщи.
2. **Детската градина ще функционира при максимална пълняемост на всяка група - 16 деца.**
3. Преди отваряне на детската градина:

* **На родителите ще бъдат предоставени декларации и заявления, които следва да попълнят преди посещението на детето в детската градина;**
* Същите да бъдат изпратени по електронна поща на адрес: delfin63.1963@abv.bg, като се дава възможност и да бъдат донесени на място в ДГ, при спазване на всички противоепидемични мерки;
* **Няма да се приемат деца без подписани заявление и декларация от родител;**
* Всички родители ще бъдат запознати преди попълване на заявление и декларация с настоящите вътрешни правила. Те ще бъдат качени и на сайта на детската градина.

1. **Подновяването на посещението на детска градина може да стане само по желание на родителите и с изричното условие, че са запознати и декларират, че ще спазват новите правила за работа на детското заведение.**
2. **Посещението на детска градина е допустимо само за деца, които са записани в списъчния състав на съответната детска градина в яслена, първа, втора, трета и четвърта група за учебната 2019/ 2020 година.**
3. С децата, които подновяват посещението си на детска градина, **не се провеждат педагогически ситуации, а само допълнителни форми на педагогическо взаимодействие**, с акцент върху изграждане на за здравословен начин на живот и усвояване на социални умения, а при възможност и необходимост - и дейности за обща и/ или допълнителна подкрепа, включително за децата със СОП.
4. Отварянето на детската градина за посещение ще става само при осигуряване на необходимите санитарно-хигиенни условия. **За да се осигури нужната дезинфекция детската градина ще приема деца най-рано от 7:00 часа сутрин и ще ги изпраща най-късно в 18:00 следобед.**
5. При необходимост работното време на детската градина може да се променя, като приемането и предаването на децата се осъществяват в по-дълъг интервал, по предварително оповестен график/ ред, с цел предотвратяване струпването на персонал и семейства, при възможност в двора или на специално обособено пространство, осигуряващо отстояние на най-малко два метра между семействата.
6. **Не се допуска влизането на придружителите на децата в сградата на детската градина.**
7. Приемът в детската градина се извършва от медицинско лице или друг служител, упълномощен от директора, при използване на необходимите индивидуални предпазни средства - маска/шлем и ръкавици, като всеки ден преди влизане на всяко дете се измерва температурата и му се дезинфекцират ръцете.
8. **В случай на температура по-висока от 37,3 градуса и/ или признаци на заболяване на детето се отказва прием и се насочва към личния лекар за проследяване на състоянието му.**
9. **Приемът в детска градина “Делфин” ще бъде организиран както следва**:

Децата влизат в двора на ДГ “Делфин” през три входа и се насочват към съответния павилион по указаните стрелки:

* **За децата от триетажния павилион групи „Мики Маус“ , „Звънче“ , „Дъга“ и се влиза от входа на ул. “Капитан Петко Войвода ” ВХОД А даецата от групите „Смърфчета“, „Детски усмивки“ , „Моряче“ влизат от входа във вътрешната страна на двора в детската градина** **ВХОД Б ;**
* **За децата от двуетажния павилион: група “Плодчета” влизат от входа във вътрешната страна на двора в детската градина** **ВХОД В , децата от група „Звездичка“ влизат от входа на главната алея ВХОД Г.**
* **За децата от ясления павилион: група „Смехорани“ и група „Морско конче“ влизат от входа на улица „Роден край“ ВХОД Д, децата от група „Палавници“ и „Слънчо“ влизат от централния вход на ясления павилион ВХОД Е**

**Ще има насочващи стрелки, за да не се смесват потоците от деца и родители на двете групи.**

**Пред всеки вход ще има пейка, на която детето сяда и събува обувките, с които е дошло. Обувките се прибират в плик, осигурен от родителите, а детето обува пантофите за детската градина, които родителят носи всяка сутрин почистени и дезинфекцирани. Съответно всяка вечер взима пантофите за почистване и дезинфекция. Както и раницата с дрехи за преобличане.**

**Родителите водят детето до определения вход на детското заведение за съответната група и след измерване на температура, дезинфекция на ръце и медицински филтър го предават на дежурен помощник възпитател, който превежда детето до групата му.**

**РОДИТЕЛИТЕ ЗАДЪЛЖИТЕЛНО ИЗЧАКВАТ ПРОВЕЖДАНЕТО НА СУТРЕШНИЯ ФИЛТЪР!!!**

**Децата се водят и взимат от детската градина в определен час, посочен във заявлението от родителите. Пет минути преди определения от родителя час за изпращане на детето, то се облича и подготвя за тръгване. При невъзможност на родителя да вземе детето в посоченият час, той звъни на телефона на групата за да подготвят детето и изчаква до входа за изпращането му или информира дежурният служител на входа за да му съдейства.**

**Следобед, при изнасяне на режима на децата навън, НЯМА ДА СЕ ДОПУСКАТ РОДИТЕЛИ И В ДВОРА НА ДЕТСКОТО ЗАВЕДЕНИЕ, за да не се създават предпоставки за контакт и заразяване.**

1. Децата са разпределени във възможно по-малки на брой групи. Персоналът се стреми да ограничава струпвания на групи и разпределя ежедневните дейности на децата, по най-безопасен и здравословен начин.

**При съобразяване с климатичните условия децата остават навън, с изключение на времето за хранене и почивка**, като за децата се организират игри, които да осигурят необходимата позитивна емоционална среда, при осигурени отделни кътове за игра и достатъчно сенчести места.

1. Не се допуска събиране на едно място на персонал от детската градина, освен ако това не е необходимо за опазване здравето и живота на децата, както не се допускат и контакти на член от персонала на детската градина с повече от една група.
2. **Непедагогическия персонал се задължава:**

* Да организира обезопасяване на средата съгласно протокол за почистване и дезинфекция в условията на епидемиологична обстановка /прил.1/;
* Да отстрани всички играчки и материали, които не могат да бъдат дезинфекцирани според изискванията;
* По отношение на хигиената в сградата се очаква да се спазва стриктно протокол за почистване и дезинфекция;
* Преди отваряне на ДГ се извършва прецизна и цялостна дезинфекция на помещенията и всички повърхности с иновативен биоциден продукт - препарат “LIQUID F GUARD” с двукомпонентен състав за дълготрайна дезинфекция;
* Осигурява се ежедневна повърхностна дезинфекция с минимална честота - 4 пъти дневно;
* При неспазване следва дисциплинарно наказание.

1. **Целият персонал ползва задължително необходимите средства за хигиена и поддържането на личната безопасност** и особено отлична хигиена за измиване на ръцете, колкото може по-често.

**Процедури при постъпване на работното място:**

* Дезинфекция на ръцете преди влизане в сградата;
* Измерване на температурата;
* Поставяне на лични предпазни средства - шлем и/ или маска;
* Обличане на работно облекло;
* Обуване на обувки за ползване вътре в сградата и поставяне на обувките, с които са дошли в плик на обособено за това място, отделно от мястото за поставянето на обувки на децата от групите /при необходимост ползване на калцуни/;
* Не се допуска контакт на член от персонала с повече от една група, без да се спазва социална дистанция;
* При установяване или съмнение за заболял се спазва процедурата утвърдена от директора /прил.2/

**Екипът от педагогически и непедагогически специалисти, които са на работа в детската градина е нужно да:**

* се запознаят срещу подпис, поне един ден преди отваряне на детската градина, с правилата за работа в създадената извънредна ситуация и ги спазват стриктно;
* преди влизане в детската градина всеки измива ръцете си, дезинфекцира се и поставя необходимите предпазни средства;
* отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване;
* въвеждат нови ритуали за посрещане на децата, които не допускат прегръдки и близък контакт;
* незабавно да потърсят компетентно мнение от медицинското лице в детската градина, в случай че при престоя на детето възникне съмнение за проблем в здравословното му състояние;
* предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;
* придружават децата и да им дават насоки, когато това е необходимо, за това как най-добре да мият ръцете си, като преди това им покажат как се прави това / задължително при пристигането, преди и след хранене, при прибиране от двора, преди и след използване на тоалетна/;
* когато не са в близост до вода и течен сапун, се използват алкохолни кърпички или мокри кърпички, подходящи за кожата, например при пътувания, но възможно най-бързо след това измиват ръцете си;
* препоръчва се през деня децата да бъдат разделени на групички, които да играят различни игри или да се въвличат в различни дейности;
* площадките са разпределени по групи, така че децата да играят само с деца от тяхната група;
* когато децата са в затворено помещение да не се ползва климатик, а да се проветрява редовно / най-малко през час /. Ако температурите налагат използването на климатик, преди пускането му задължително да се почисти и дезинфекцира филтъра му. Процедурата да се повтаря регулярно;
* предлагат вода на децата на всеки 15-20 минути;

Служителите, които не са на работа в конкретния ден, нямат право да влизат в институцията, освен при спешност и при спазване на всички противоепидемични мерки;

**17. Основни насоки за педагогическия състав при работа с деца:**

* Отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване;
* Предлагат на децата включване в игри и дейности, които да подкрепят емоционалното им развитие и преодоляване на тревожността им, свързана разпространението на COVID- 19;
* До следващо нареждане всички допълнителни дейности, осъществявани от лица извън персонала на ДГ / изучаване на чужди езици, танци, изобразително изкуство, спорт, театър и други/ са забранени.

**18. Организиране на храненето:**

* Храненето на децата се осъществява в обичайната му форма, като се използва и терасата, за да се хранят децата навън;
* Всяко дете измива ръцете си преди и след хранене;
* Храната се издава от персонала, включително чисти прибори за хранене. Децата не взимат сами храната, напитките или приборите за хранене;
* При приготвяне на ястия и при сервиране е необходимо да се спазват обичайните хигиенни правила.

**19.**  **Родителите, които са преценили, че детето ще възстанови посещението си на детска градина, са длъжни:**

* Най-късно два работни дни преди планираното посещение, **да уведомят директора на детската градина, чрез заявление и прилежаща декларация, за датата на която детето ще започне да посещава детското заведение, за периода /седмица, месец/ на планираното посещение и за продължителността на дневния му престой / от колко до колко часа/, подадени по електронен път на email: delfin63.1963@abv.bg или на място в ДГ;**
* **Допуска се декларацията и заявлението да се донесат и в ДГ, при спазване на всички противоепидемични мерки;**
* Да декларират обстоятелството, че не им е известно детето да е било контактно със заразно болни и няма признаци на болест през последните 14 дни. В декларацията родителите посочват, че са запознати и солидарно отговорни за спазването на правилата в детската градина;
* Да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им;
* **Да не водят на детска градина дете, което проявява признаци на заболяване и или температура по-висока от 37,3 градуса, както и да организират незабавното вземане на детето, в случаите когато бъдат уведомени от медицинското лице или учител от детската градина, че то проявява признаци на заболяване;**
* **Да придружат детето само до мястото за прием, без да влизат в сградата на детската градина, освен ако не бъдат помолени за това, като детето е облечено по подходящ начин за пребиваването си в детската градина и са му осигурени чисти дрехи за преобличане.**
* **Да не внасят в детското заведение вода, храна и играчки.**

**Вода ще се предлага от персонала на децата на всеки 15-20 мин., в индивидуални чаши, които ще се дезинфекцират химично и термично след всяка употреба.**

**20. Работно време на персонала в детската градина по време на епидемична обстановка и според изискванията от заповед** №1163/21.05.2020 г. на Кмета на Община Бургас

УЧИТЕЛИ:

Първа смяна: 7:00 до 13:00

Втора смяна: 12:00 до 18:00

ПОМОЩНИК ВЪЗПИТАТЕЛИ:

Редовна смяна : 7:00 до 18:00 часа с прекъсване от 13:00 до 15:30 часа

МЕДИЦИНСКИ СЕСТРИ ЯСЛЕНИ ГРУПИ

Първа смяна: 6:30:00 до 13:30 часа

Втора смяна: 11:30 до 18:30 часа

Редовна смяна : 6:30 до 18:30

ДЕТЕГЛЕДАЧКИ:

Първа смяна : 6:30:00 до 13:30 часа

Втора смяна: 11:30 до 18:30 часа

Редовна смяна : 6:30 до 18:30

͑Неразделна част от настоящите вътрешни правила са:

1. Протокол за почистване и дезинфекция в условия на епидемиологична обстановка;
2. Протокол при съмнение или случай на заразен;
3. Заповед на директора на детска градина “Делфин” – гр. Бургас
4. Настоящите вътрешни правила влизат в сила от 22.05. 2020 година